espeleo: Insuficient el rebuig del Govern al fracking\nInsuficient el rebuig del Govern al fracking\nEl comunicat consensuat des de les Plataformes catalanes contra el fracking celebra la decisió del Govern català de rebutjar l’aplicació d’aquesta tècnica a Catalunya, però la qualifica d’insuficient i tardana.\nEn aquest sentit, es lamenta que a la conclusió s’hi arribi només per arguments de rendibilitat econòmica o temor a la conflictivitat social i s’hi constata que, sense la mobilització de la ciutadania i el territori, s’hi hagués deixat via lliure. A més, s’incideix en el fet que això no significa la prohibició de la fractura hidràulica ni les tècniques anàlogues a Catalunya, no atura la voluntat de fer prospeccions per part d’empreses d’especulació energètica, ni té incidència sobre els projectes amb afectació supraautonòmica i que estan en mans de l’Estat espanyol, a les terres de Lleida, de l’Ebre i al litoral català.\nMantenim la nostra preocupació, ja que tot i que es conclou que el fracking “no és convenient”, no es tanca en cap cas la porta (malgrat les competències que la Generalitat disposa en aquest àmbit) a autoritzar les prospeccions d’hidrocarburs no convencionals. Això suposa un risc evident, dins el marc competencial actual, al deixar la qüestió en mans del Govern de l’Estat espanyol, obertament favorable al fracking, i obrir la porta a aquesta tècnica en fase de prospecció, tal com contemplarà la reforma legislativa prevista a escala estatal.\nAssenyalem que aquesta mesura podria no tenir cap efecte pràctic en relació al risc d’agressió que plana sobre els projectes que afecten aquells territoris que, per superar els límits autonòmics o estar situats al mar, resten sota competència de l’Estat central, a les terres de Lleida, a les terres de l’Ebre i del Sénia i a la costa. Per la qual cosa convé que el Govern català es mantingui ferm davant la possible imposició per part del Govern espanyol.\nAfirmem de manera contundent que, com resulta evident, sense la mobilització de la ciutadania al llarg del darrer any aquesta qüestió hagués quedat allunyada del debat públic i, talment va passar en un primer moment amb el projecte Ripoll, les prospeccions estarien ja autoritzades i avui dia en marxa. L’agressió sobre el territori ja hauria iniciat el seu camí, amb el vist-i-plau de la nostra Administració.\nEncoratgem el Govern a mantenir fermament i coherent la seva aposta per les polítiques d’estalvi i eficiència energètica i per les energies renovables com a eixos de la política energètica del país. L’esperonem a que perseveri en un procés d’abandonament progressiu de la dependència dels combustibles fòssils, d’adopció d’un model de desenvolupament i producció sostenibles, descentralitzat, generador d’ocupació i harmònic amb les dinàmiques socials, econòmiques i mediambientals pròpies de cada territori i promotor d’una nova cultura participativa i de conscienciació vers l’estalvi i la seguretat energètica.\nCervera, 13 de setembre de 2013


Tag - Realitat - Page 1 - malarrassa - El periòdic independent i de distribució gratuïta de Terrassa\nYou are here: Home / Realitat\n[Xavi J. Prunera] Ciència-ficció o realitat?\nHo confesso. Les distopies i les faules postapocalíptiques m’encanten. Tant en format pel·li com en format sèrie. Naturalment, això no vol dir que me les cregui. Ni que me les cregui, ni que me


Les imatges i videos que surten en aquest bloc són d'ús pedagògic i sense ànim de lucre. Per tant, en el moment que em demanin que ho retiri, així ho faré.\nAquest cop la llibreta d'artista es més interpretativa que no pas l'entrega anterior, es a dir, podíem fer més interpretació i no tant dibuix d'estudi.\nAquest cop he fet dibuixos en uns suports petits de tela encarats al projecte. El projecte d'aquest any l'explicaré més endavant, però contraposa o clàssic amb lo contemporani, així com un resumet del que serà realment.\nSon diferents formes de tractar la tinta xinesa: Diferents estris per aplicar-la, reaccions amb l'aigua, reaccions amb la sal...\nFinalment van sortir tres dibuixos abstractes en suports petits de tela i em van servir per encarar-me al projecte que ve.\nPublicado por lastbreath03 en 14:17 No hay comentarios:\nAquest exercici consistia en fer el disseny d'una portada d'un llibre anomenat "Els dies de la república", d'una casa especial on totes les portades eren similars.\nLes portades tenien a la part superior una espècie d'il·lustració que semblava d'un quadre del s-XIX i sota d'això un grafisme amb una textura com si fos de cera. Després la tipografia del titol i el nom de l'autor era de pal sec; el titol de caixa baixa i el autor en caixa alta. El color del titol es com marronós/gris, mentre que el de l'autor va canviant.\nAl ser un llibre de la república, evidentment posaré la bandera de la república i la balança de la justícia, però amb tons foscos al voltant, per donar-li una textura de quadre del s.XIX. El nom de l'autora el posaré verd, un color que ens pot recordar a la terra, ja que es tracta de la república d'un país. El grafisme es groc ja que cau del costat de la bandera.\nVaig tenir problema amb fer la textura del quadre ja que el marró va quedar més claret del que tenia que quedar, i a més també el grafisme es notava molt que no era cera, hi havia trossos bastant repassats i d'altres no.\nDinA3, llapis aquarel·lable i portamines.\nPublicado por lastbreath03 en 14:02 No hay comentarios:\nAl començar la segona meitat del primer trimestre vam estudiar el que seria el dibuix científic. És un tipus de dibuix hiper realista que vol explicar el representat (animals, plantes, òrgans...) per poder explicar el funcionament, naixement, lligaments.... del representat. És molt fred i pulcre.\nVam haver de portar una torreta amb una planta amb flor per poder explicar el naixement de la fulla i el de una flor, com es per darrera i com es pleguen els pètals etc....\nLa nostra taula va fer una Viola x. Wittrockiana, més coneguda com pensaments. Una flor violeta.\nLa vam fer amb llapis portamines i amb llapis 6B per poder fer les textures del pètals, que certament al ser a ratlles, era bastant complicada fer-la molt exacta, i la fulla igual.\nEl meu resultat es bastant semblant a la planta que teníem, que vam tenir dificultats ja que a la segona sessió se ens va morir i vam haver de dibuixar-la a través de fotografies i va ser bastant complicat perquè no s'apreciava realment com era el volum i tots els plecs etc.\nDinA4 llapis portamines i 6B.\nPublicado por lastbreath03 en 13:51 No hay comentarios:\nA disseny estem treballant el cartellisme, i l'últim projecte que fem, és un cartell d'una subhasta de cadires a Londres.\nEn aquest exercici només podies usar tres tintes. Per començar vaig fer un cartell en horitzontal i vaig aplicar certa simetria en el elements que hi surten. Al ser una subhasta, vaig pensar que tenia cert prestigi, i al tractar-se de cadires antigues, vaig pensar directament amb el negre que transmet elegància i formalitat, el groc per les cadires, ja que el groc el tenim associat al color de l'or, a coses valuoses, i finalment un ocre per posar la tipografia, que seria manuscrita de caixa baixa i alta. Les cadires representades son la mateixa vista des de dos punts diferents, per poder posar el text entre elles i crear una estabilitat visual.\nVaig tenir dificultat amb la tècnica aquosa del fons ja que primer vaig aplicar la figura sense tenir en compte quant es podia arrossegar el pigment. De totes maneres no va ser un resultat gaire llunyà al que volia fer.\nDin A3 amb llapis aquarel·lable.\nPublicado por lastbreath03 en 13:43 No hay comentarios:\nGalleda, reflex i aigua\nAquest va ser el darrer exercici fet a classe. Possiblement considero que és el més complicat per molts sentits.\nDemanaven que féssim una galleda, aigua i treballéssim el concepte de reflex allà on fos en un ambient poètic.\nPersonalment considero que ja només el fet de treballar l'aigua amb carbonet ja es bastant complicat, i fer-ho en un ambient poètic ja era pensar-hi molt en la composició.\nJo vaig optar per fer-ho en format vertical i vaig compensar tota l'obra amb ombres fetes pel fons, ja que realment el pes visual el trobem a la dreta, on està la galleda.\nL'aigua que vaig treballar va ser millor que la que vaig fer l'any passat, però encara es molt complicat per mi treballar elements naturals com l'aigua o el vidre.\n50x70 carbonet i creta.\nPublicado por lastbreath03 en 13:36 No hay comentarios:\nBolígraf i cavallet.\nAquest exercici consistia en fer un cavallet a escala molt reduïda i un bolígraf gegant en un ambient extrany.\nAquest exercici realment no va ser cap tipus de trencaclosques ja que realment tenia una composició al cap. Vaig fer un arbre on el bolígraf, estaria repenjat en diagonal des del terra fins la copa de l'arbre i el cavallet estaria penjat d'alguna liana o una rama.\nEstà en format vertical i te una composició bastant centrada, no hi ha cap pes visual ni res que trenqui amb l'harmonia. El problema es que s'havien de veure bé els dos elements que demanaven i en el meu cas l'arbre adopta molt de protagonisme, però el bolígraf encara es pot veure una mica.\nLa tècnica que vaig fer servir principalment va ser el carbonet, i alguns detalls del arbre amb grafit ja que aconsegueixo dominar aquesta tècnica dibuixant botànica.\nNo va ser gaire difícil, però va ser bastant treball.\n50x70 cm, Carbonet i grafit.\nPublicado por lastbreath03 en 13:30 No hay comentarios:\nEn aquest exercici havíem de fer un pictograma.\nUn pictograma és un dibuix esquemàtic d'algun element o figura humana.\nEn aquest cas havíem de fer un pictograma d'un WC per a un restaurant de luxe. Jo vaig pensar primer en el color. Hauria de ser un negre sobre blanc, colors neutres que no creïn cap tipus de polèmica, ja que avui dia, el fet de que les dones siguin el rosa i els homes el blau, ja no funciona.\nLa forma serien línies corbes per marcar el cos, res de fer una forma geomètrica. Les línies orgàniques donen una sensació de més proximitat amb el públic i a més també trenquem amb l'estereotip de la dona prima; la que jo faig te corbes, i l'home panxa.\nTé una estètica minimalista ja que com he mencionat abans, és per a un restaurant de luxe i modern, per això busco pictogrames que trenquin amb estereotips i tinguin aquesta estètica minimalista que avui dia està molt de moda.\nVa ser un exercici una mica complicat sobretot a l'hora d'escollir colors per a que de lluny es vegues quin era el lavabo de qui, però crec que fent les corbes i els punts, ja es pot identificar clarament qui es qui a la llunyania sense necessitat de fer servir cap tipus de color.\nDin A3 fet a retolador negre.\nPublicado por lastbreath03 en 13:19 No hay comentarios:\nEls meus dibuixos (20)\nProjectes de disseny (18)


21/09/2012 - 13:31h\nAssistents a la manifestació de l'Onze de Setembre. / Edu Bayer\nAquests dies s’han comparat a bastament les manifestacions de la Diada Nacional del 1977 amb la d’enguany. La del 1977 –diuen– ens va portar el restabliment de la Generalitat i la del 2012 –reblen el clau– ens durà a la independència. Convindria fer una precisió històrica. El restabliment de la Generalitat és fruit del resultat de les eleccions generals del 15 de juny, on les forces polítiques que maldaven per aquest objectiu van obtenir el 80% dels vots i van deixar en paper mullat la proposta del Consell General de Catalunya (una mena de Mancomunitat administrativa de les quatre províncies catalanes), defensada per la governamental Unión de Centro Democrático (Carles Sentís) i Alianza Popular (Laureano López Rodó).\nLa manifestació del 1977 –amb la participació de la mateixa UCD– tan sols va donar una empenta per desbloquejar la negociació entre el govern i l’Assemblea de Parlamentaris. La independència de Catalunya pot ser esperonada per manifestacions o mitjans de comunicació, però haurà de ser legitimada per les urnes per via electoral o, molt particularment, per referèndum. Així mateix caldrà una sortida negociada amb l’Estat espanyol, ja que sense acord no hi haurà integració en la Unió Europea.\nEl juliol del 1977, a la sortida d’una entrevista tensa i sense acords entre el president Adolfo Suárez i Josep Tarradellas, el president de la Generalitat a l’exili va anunciar la seva satisfacció a la premsa i augurava que s’arribaria a acords en les setmanes següents. Tarradellas era gat vell, però sobretot un polític de raça que sabia que el restabliment de la Generalitat legitimava democràticament els joves franquistes reformistes i, no cal dir-ho, el rei Joan Carles I. Tarradellas volia tornar com a president de la Generalitat (i de la Diputació de Barcelona per tenir la clau de la caixa) i només ho podia fer donant plenes garanties de lleialtat a l’Estat espanyol. Suárez havia estat el darrer secretari general del Movimiento i Josep Tarradellas havia estat conseller en cap del Govern de la Generalitat durant la Guerra Civil. No es coneixien personalment i era la primera vegada que parlaven.\nMariano Rajoy i Artur Mas fa anys que es coneixen i que pacten (al Majestic també). Fa dos anys que són socis de govern a Catalunya i a Espanya compartint el mateix projecte polític i econòmic. I ara, en el moment de la veritat, el de millorar el finançament de la Generalitat per la via d’un nou pacte fiscal, són incapaços de trobar espais d’entesa i d’acord, tal com reclamen el Parlament de Catalunya i les organitzacions econòmiques i socials del país. Dijous el president Mas, tot sortint de la Moncloa, va pregonar: “Això no ha anat bé”. D’aquesta manera, girava full a la negociació.\n| 24/09/2012 - 12:37h


Com celebrar una festa d'aniversari a un parc: tot el que necessites saber - Malaboig\nEstàs pensant en celebrar una festa d’aniversari a un parc? Bona idea!\nSi no saps com planejar la festa, fés un cop d’ull a aquest post per descobrir la guia completa per celebrar la millor festa d’aniversari al parc i que quedi un record inoblidable pels petits de casa!\nT’expliquem si necessites permisos, com decorar l’espai…\nCom celebrar un aniversari a un parc públic?\n1 Com celebrar un aniversari a un parc públic?\n2 Per què preparar una festa d’aniversari a un parc?\n3 Avantatges de celebrar l’aniversari a un parc\n4 És necessari demanar permís per celebrar un aniversari al parc?\n5 Com escollir el parc per l’aniversari perfecte?\n6 Com decorar l’aniversari al parc?\n7 Com entretenir als nens a una festa d’aniversari al parc?\nPer què preparar una festa d’aniversari a un parc?\nLa festa d’aniversari, és una de les festes que els petits de casa esperen amb més il·lusió, i el nostre major desig com a pares és veure la seva cara de felicitat al bufar les espelmes.\nEns prenem molt seriosament la preparació de la seva festa d’aniversari i volem que sigui especial i inoblidable pels nostres fills.\nLa primera feina consisteix en escollir un lloc perfecte per la festa. Les opcions més comuns solen ser ludoteques o parcs infantils, però a excepció dels mesos més freds de l’any, la millor opció en el nostre clima mediterrani és fer la celebració a un parc o plaça de la ciutat. És a dir, a l’aire lliure!\nSi vols celebrar la teva festa d’aniversari a Sabadell, et facilitem on veure els parcs més importants: https://www.sabadell.cat/ca/parcs\nAvantatges de celebrar l’aniversari a un parc\nEntre els avantatges més important de celebrar la festa a l’aire lliure podem destacar 4 punts:\nDiversió rodejada de naturalesa: els parcs són perfectes per estar-hi amb els més petits de la casa. Poden jugar, córrer i sentir-se lliures mentre respiren aire pur rodejats de vegetació.\nOrganització ràpida: una festa d’aniversari amb un parc pot ser molt senzilla de preparar. El més important és la diversió, però és fonamental tenir taules i cadires per poder celebrar-ho de forma còmode. Per això recomanem buscar zones amb taules de pícnic, així ens estalviarem traslladar taules i cadires des de casa.\nZona segura pels petits: en general, els parcs i àrees infantils de pobles i ciutats solen estar degudament senyalitzats i inclouen alguna mesura de seguretat per impedir que els nens i nenes puguin sortir i creuar el carrer. D’aquesta manera, poden córrer i jugar en llibertat sense risc ni perill. La seguretat és essencial!\nEstalvi de costos: escollir un recinte públic per celebrar un aniversari infantil t’estalvia de contractar espais privats i estalviar-te diners. Aquest estalvi es pot revertir per destinar pressupost a altres temes com la decoració o entreteniment professional per donar-li un toc especial.\nÉs necessari demanar permís per celebrar un aniversari al parc?\nAbans de celebrar una festa infantil a un parc públic necessites tenir la seguretat que tens permís per poder-ho fer. Per norma general, es pot celebrar sense cap problema, però a Barcelona ciutat per exemple sí que es necessita un permís.\nEns haurem d’informar de la normativa particular de cada municipi. En el cas de Sabadell, per exemple, tampoc hi ha cap problema. Si passegem pels parcs el cap de setmana, sovint veurem vàries festes d’aniversari.\nÉs important quan acabem la festa deixar l’espai ben net i recollit perquè les normatives no canviïn! El civisme és un valor molt important. Posa’l en pràctica i els petits també aprendran de tu!\nCom escollir el parc per l’aniversari perfecte?\nEl primer pas és escollir quina és la zona ajardinada o el parc escollit. És probable que en coneguis varis a la teva ciutat i tinguis clar quin és el més apropietat per l’esdeveniment.\nPots fer una busca ràpida a Google Maps. Fés aquesta feina amb antelació i fés una visita prèvia a l’espai per comprovar que reuneix les condicions idònies. Taules, ombres, arbres, vistes,… hi ha molts factors a tenir en compte segons l’estació de l’any que celebrem i les nostres prioritats.\nCom decorar l’aniversari al parc?\nLa decoració de la festa va molt bé, a part de millorar l’espai estèticament, per marcar la zona de celebració. Guirnaldes, banderoles, globus, cartells o pancartes, barrets, mantes o tovalloles per estirar-se a la gespa…\nTambé és bona idea per donar-li un toc de gràcia, fer un aniversari temàtic (pirata, circ, medieval,…) i que cada convidat porti un complement temàtic.\nCom entretenir als nens a una festa d’aniversari al parc?\nHi ha moltes maneres perquè els nens s’ho passin bé, i és que ens ho posen molt fàcil!\nHem volgut deixar pel final aquest últim consell per organitzar l’aniversari al parc ja que el considerem el més important i més emocionant. També és el que pot fer que una festa sigui totalment diferent a la resta i especialment recordada!\nEls infants no recorden els dies pel que va fer o va dir, recordarà el que va sentir!\nÉs el que convertirà l’aniversari en inoblidable, i despertarà l’emoció dels nens. L’animació és el plat fort, i ha d’estar a l’altura!\nAixí que per no quedar-te enrrere amb la preparació d’aquest gran dia, et recomanem contractar un servei professional d’animació infantil.\nEls animadors infantils són els grans mestres en aquest sentit, són professionals formats i capacitats per entretenir als més petits de la casa. Hi ha animadors infantils amb pintacares, pallassos, humor, màgia, malabars, entre d’altres, que es traslladen al parc que hagis escollit per oferir els seus espectacles.\nIgual que pot ser el plat més fort, també és conegut que pot ser un gran fracàs si no contactes amb la companyia adequada. Per això nosaltres et recomanem els espectacles amb taller de circ de Malaboig | Espectacles&Animacions , són serveis de proximitat que no es dediquen a la subcontractació. És a dir, contactes directament amb els fundadors de la companyia i animadors, que tractaran el teu esdeveniment amb l’excepcionalitat que es mereix.\nEscolten les teves idees, et preparen una proposta i inclús t’ajuden en preparar les invitacions i al resta de la festa si ho necessites. Tot això inclòs en el mateix preu de l’animació! Mira les seves ressenyes de Google de 5 estrelles!


Inici Cultura / Educació «Puçol en la memòria, volum 0»: L'etapa fosca\nLa pandèmia està alentint molts temes, però no és el cas d'un ampli projecte per a recuperar la història de Puçol. Va començar en 2013 i els primers resultats es van veure en 2015, amb la publicació del llibre Puçol en la memòria, volum 1. En 2019 va aparèixer el segon volum… i l'objectiu és presentar el tercer llibre a la fi de 2022. El treball que s'està realitzant fins ara és aqueix que no es veu: museus, arxius, restes arqueològiques, coves i qualsevol document que servisca per a reconstruir les nostres arrels.\nDesprés de dos anys de cerca de materials, documentació, redacció i disseny, en 2015 es va editar el llibre Puçol en la memòria, volum 1, partint de 5.000 fotos cedides pels veïns de Puçol i el treball de redacció a càrrec de Sonia Pineda (impulsora del projecte), Encarna Sebastià (historiadora), Manel Alonso (redactor) i el Departament de Comunicació municipal (responsable del disseny, maquetació i fotos). Va ser un llibre centrat en les primeres dècades del segle XX.\nEl juliol de 2019 es va presentar el Volum 2, elaborat pel mateix equip, al qual es van sumar José Garcelán, Vicente Claramunt, Mery Cortell i Pepa Conesa. Esta vegada partint d'unes 6.000 fotos i centrat en les últimes dècades del segle XX, inclosa com a tancament una àmplia cronologia dels actes destacats en eixos cent anys i entrevistes a alguns dels personatges més significatius.\nEn l'acte de presentació del segon llibre, el desafiament plantejat per l'alcaldessa Paz Carceller va ser molt senzill: editar un tercer volum en el qual es recopile la informació de Puçol que falta, és a dir, des de la prehistòria fins a 1900.\nSenzill de plantejar, però més complex d'elaborar.\nPuçol en la memòria, volum 0\nEl novembre de 2019 es va realitzar la primera reunió de treball del Volum 0, amb el mateix grup del Volum 2, al qual s'han afegit diverses incorporacions, la majoria d'elles components del Club d'Història Puçol: la pintora TereUnsain, el fotògraf Ángel Torres, l'arquitecte José M. Tortajada, el recreador històric José León, IsiLucas, Isabel Balensiya, José Sánchez, Rubén Hernandis, Adolfo León...\nSi en els dos primers volums el material gràfic era abundant, perquè l'havien aportat generosament els veïns de Puçol, portant a l'Ajuntament multitud de fotos de la seua família i els seus records, en este tercer volum aqueix tipus de material no és possible.\nPerquè el Volum 0, com s'ha batejat el llibre que tanca la trilogia, se centra en les èpoques en què no hi havia fotos, ni records de persones vives que ens puguen parlar de Puçol fins al segle XIX. De fet, algunes èpoques a penes estan documentades.\nÉs per això que el treball s'ha organitzat en dos línies d'investigació: una, en tots els arxius imaginables (Arquebisbat, Catedral, provincials, autonòmics, nacionals…); i l'altra, a peu de camp, buscant elements que il·lustren determinades èpoques passades (prehistòria, ibers, romans…), bé en l'actual terme de Puçol o als voltants (Sagunt, El Puig, Grau Vell, Serra Calderona…).\nVicente Claramunt i José M. Tortajada fa mesos que treballant en l'ombra, recopilant dades i organitzant materials que, fins ara, quasi sempre han aparegut de manera dispersa o, directament, eren desconeguts per als veïns de Puçol.\nSón dos investigadors molt diferents en la seua manera d'abordar el treball de camp. Però tenen moltes coses en comú: són generosos amb els seus descobriments, compartixen el seu treball amb tots, s'oferixen a col·laborar sempre que li ho demanes i, sobretot, són absolutament incansables.\nEn la pràctica, han dividit la cerca en dos grans blocs: un a partir de l'existència de pergamins i documents escrits, és a dir, de Jaume I fins a 1900, una tasca en la qual Vicente porta la veu cantant; l'altre, tot l'anterior a Jaume I, buscant en museus o recorrent llocs que podrien servir per a «il·lustrar» les dades que van apareixent, labor en la qual José M. és el màxim responsable.\nVicente Claramunt, la història documentada\n«En 2013, quan es va començar a treballar en el primer volum, em va comentar Sonia Pineda el que anàveu a fer i no vaig poder fer-li cas, perquè caminava molt embolicat amb els blogs que estic publicant de carrers i places de València», recorda Vicente. «Per al volum 2, em va cridar Sabín i vaig començar a buscar coses. Va haver-hi una aturada durant la preparació, però jo vaig continuar acaparant informació, sobretot d'hemeroteca, perquè buscàvem documentació sobre el segle XX. Els últims mesos van ser molt intensos, quasi vivia en l'Hemeroteca Municipal de València, que està en la plaça de Magúncia».\nVicente és un treballador molt meticulós, d'aquí ve que també buscara a la Biblioteca Nacional, que té una hemeroteca digitalitzada i, usant cercadors, és més fàcil traure informació del dia a dia, com les notícies de periòdics.\nVan ser uns dos anys buscant dades, comparant-los i prenent nota de les versions més fiables, perquè a vegades les fonts originals no coincidixen, «i amb tot això vaig elaborar la cronologia que apareix al final del segon volum, amb les dades més destacades del segle XX».\nI després de la reunió el novembre de 2019, mentre es començaven a fer els primers passos, va arribar la pandèmia, que ho va canviar quasi tot.\n«Després de la primera reunió, em vaig posar a treballar. En veure que hi havia molta informació, vaig obrir el blog Anotacions per a una història de Puçol, per a anar publicant-lo ací tot», continua Claramunt, que comprova amb satisfacció com aqueixa publicació va creixent en nombre de seguidors. «Als quals els agrada la història, veig que entren en tots els articles; això sí, comentaris hi ha pocs, però lectors molts, perquè el blog té un comptador de visites i puc veure com continuen augmentant a poc a poc els lectors».\nEl blog és l'única cara visible del treball realitzat. Un treball complex, no sols per a localitzar els documents on se cita Puçol, sinó també per a transcriure'ls de la llengua original, que pot ser llatí, valencià, espanyol o una mescla de tots.\n«A més, estan escrits amb lletra molt complexa. Cada document medieval cal transcriure'l al llatí i després traduir-lo. A partir de l'any 1600 ja solen estar en valencià o espanyol, amb lletra humanística, que també és difícil de transcriure. I a partir de 1700 es lligen bé, encara que usen moltes abreviatures, que les vas coneixent a força de llegir pergamins, per la qual cosa he de llegir cada document diverses vegades».\nI una vegada obtingut el text, cal tindre en compte el context en què es produïx, per a comprendre tot el seu significat. Així, Vicente ha descobert fets històrics poc coneguts, «com quan demanen al rei poder portar armes de defensa a Puçol… i ens toca buscar en l'Arxiu del Regne la resposta a aqueixa carta i per què s'ha fet la petició».\nEl millor, sens dubte, és que Vicente està vivint les coses que van passar a Puçol entre el segle XIII i el XIX. Literalment. Les viu, les sent. I algunes ja mai les oblidarà: «com el motí en 1680, quan tots els veïns de Puçol van abandonar les seues cases fugint de la justícia».\nUn tema que està encara investigant. Com molts altres. Hi ha molt per descobrir… i és una ocasió perfecta per a publicar la història més completa possible de la població: «Tant de bo tire avant el llibre. Jo mateix no creia que hi havia tant de Puçol, però n'hi ha; hem de trobar-ho i posar-ho en ordre».\nJosé M. Tortajada, l'altra historia\nLa història documentada és el primer bloc de treball. Però hi ha una altra història.\nMés complexa si cap, perquè en buscar entre les restes visitables (muralles, habitatges, restes arqueològiques) només trobem dades centrades en les grans poblacions (com Arse, Saguntum, Murviedro o Sagunt, segons les diferents èpoques), però, abans del segle XIII i Jaume I, a penes es parla en els llibres d'història del que hui és Puçol.\n«El que passa és que estem acostumats a acceptar la història que s'ha escrit i eixa sempre l'han escrita els vencedors, per la qual cosa no és neutral i, a vegades, tampoc reflectix tota la veritat del succeït», explica Tortajada, un home acostumat a dubtar de tot, fins que les peces encaixen en el puzle.\nLa seua tasca inicial ha sigut recórrer museus, com el Museu d'Història de València, on hi ha multitud de restes de les diferents èpoques: ibers, romans, visigots, musulmans, cristians… «Són materials normalment trobats a València capital, però ens valen per a fer-nos una idea de com eren el vestuari, la casa, els utensilis de cuina o la vida quotidiana, això aporta una primera font d'informació».\nTambé ha estat en els museus de Sagunt i al Grau Vell, considerat el port romà de Sagunt, però Tortajada manté que una mica més al sud «hi havia un altre port, més xicotet, situat on hui està la Marjal dels Moros, allí queden algunes restes, i potser era el port de Puçol, del qual ja es parla en alguns documents de l'Edat mitjana quan se li concedixen drets per a comerciar, pagant els impostos corresponents, naturalment».\nSón coneguts des de 1606 les restes romanes documentades entre El Puig i Puçol (una domus, un habitatge familiar que va ser excavada a consciència en 1745), i es coneixen des de 1917 les restes del Trull dels Moros, també romans, encara que la proximitat de Sagunt convida a pensar que ibers i altres pobles també han hagut de deixar petjades en un territori que abans no estava tan dividit com en l'actualitat.\n«Com més retrocedim en el temps, més difícil és establir uns límits com els termes municipals que coneixem hui dia», continua Tortajada. «La Cova del Pardalot, o del Pardalet com uns altres la criden, situada ací al costat, al costat del Mont Picaio, és probablement el primer assentament conegut de què hui és Puçol. Se sap que prop d'ella hi havia, almenys, dos poblats ibers i el nostre objectiu és documentar tot això amb fotos i amb dades, perquè es conega on va nàixer Puçol, encara que en aquells temps no fora més que una cova, un xicotet assentament o una alqueria musulmana, i, segles més tard, la nostra actual població».\nVicente i José María continuen la seua pacient documentació. Però tot això només és el pròleg, l'etapa fosca, la qual cosa quasi ningú veu en el llibre finalitzat, encara que és la base de tot el llibre.\nEl Volum 0 està en marxa. De manera silenciosa, de moment. Però sentiràs parlar d'ell. Segur.\nInforma: Sabín | Fotos: Ángel Torres i Sabín


Article 21. Dels deures i obligacions\n1. Totes les persones, físiques i jurídiques, que especifiqui la Llei tenen el deure de contribuir al sosteniment de la despesa pública dins del marc d’un sistema tributari just i proporcional. 2. Tots els ciutadans estan obligats a captenir l’exercici de les seves vides dins del respecte de la Constitució i de les lleis del\nArticle 20. Dels títols hereditaris\nArticle 19. De les garanties de les llibertats i els drets fonamentals\n1. Les llibertats i els drets reconeguts en aquesta Constitució vinculen a tots els poders públics, per bé que la Llei pugui regular-ne l’exercici. 2.Qualsevol ciutadà pot interposar recurs d’empara davant el Tribunal Constitucional quan cregui que les seves llibertats i drets han estat menystinguts.\nArticle 18. Del dret a la protecció de l’individu enfront de l’Administració\n1. Tots els ciutadans tenen dret a dirigir peticions i plantejar queixes davant del Síndic de Greuges. 2. Qualsevol ciutadà té el dret d’iniciar procediments administratius o judicials envers l’Administració, en la forma que la Llei indica, quan cregui ser objecte d’injustícia o vegi lesionats els seus drets.\nArticle 16. Del medi ambient\n1. Totes les persones tenen dret a viure en un medi equilibrat, sostenible i respectuós amb la salut, d’acord amb els estàndards i els nivells de protecció que determina la Llei. També tenen dret a gaudir dels recursos naturals i del paisatge en condicions d’igualtat. 2. Totes les persones tenen dret a la protecció davant\nArticle 15. Del dret a l’educació\n1. Tothom té dret a l’accés a l’educació. 2. L’ensenyament primari és gratuït per a tothom i obligatori per als menors. Els pares o tutors legals del menor són responsables de l’accés d’aquest a l’educació.\nArticle 14. Dels drets d’associació i de reunió\n1. El dret d’associació dels ciutadans és lliure i no pot ser limitat ni impedit. 2. Tohom té dret a reunir-se pacíficament per a fins no violents.\nArticle 13: De la llibertat d’expressió\n1. Tothom té dret a expressar i propagar amb plena llibertat les seves opinions mitjançant la paraula, escrita o parlada, o qualsevol altre mitjà. 2. Tothom té dret a la informació lliure i veraç. 3. Tothom té dret a usar amb llibertat els mitjans de comunicació i informació electrònics. 4. L’exercici d’aquests drets no pot\nArticle 11: De la condició de ciutadà\nArticle 8: De la integritat física\n1. La vida humana és inviolable. La pena de mort és contrària als drets fonamentals i no es pot aplicar en cap circumstància. 2. Tothom té dret a la integritat física i de pensament. Ningú no pot ser sotmès a tortures, vexacions ni tractes degradants que menystinguin la seva dignitat com a ésser humà.\nArticle 1: De la sobirania de Catalunya\n1. Catalunya es constitueix en Estat democràtic de dret. 2. La sobirania de l’Estat rau en el poble de Catalunya.


LeviDay Studio Levi Finlàndia - Ofertes d'hotels amb els MILLORS DESCOMPTES EN LÍNIA\nLeviraitti, Levi, Levi, Finlàndia, 99130 - Veure al mapa\nMés informació sobre LeviDay Studio\nAl visitar Levi, vosté es sentirà com a casa a LeviDay Studio, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA LeviDay Studio, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com camp de golf (a 3 km), esquí, pesca, esports d'aigua (no motoritzats) que faran de la vostra estada una experiència inoblidable. LeviDay Studio és una elecció inteligents per a viatgers a Levi, i ofereix una estada relaxant i sense molèsties.


Col·legi Sant Francesc - Pàgina 52 de 305 - FRANCISCANS DE SABADELLCol·legi Sant Francesc | Page 52\nCol·legi Sant Francesc - Pàgina 52 de 305 - FRANCISCANS DE SABADELL\nPrimer aniversari de 2019 i l’últim de 2018: moltes felicitats!\nEl Jadel, el dia 3, va fer 6 anys.\nEl Juan va fer 5 anys al desembre.\nL’Unai i la Ylenia han fet anys durant les vacances de Nadal. Moltes Felicitats […]


Equip professional | Clínica Dental Denser – Clínica dental en Sant Cugat del Vallès, Barcelona\nDra. Cristina Serra Martínez, directora\nLlicenciada en Odontologia el 1993.\nL’odontologia sempre ha estat una part de la meva vida. El fet de ser descendent d’una saga d’odontòlegs m’ha ajudat molt. Tenia només 14 anys i ja col·laborava en la clínica del meu pare. És llavors quan vaig començar el meu propi projecte de vida, que m’ha portat a celebrar 25 anys de dedicació a l’odontologia.\nCom a directora de la clínica, el meu objectiu és que tot el meu equip treballi sempre pensant en el pacient, oferint un tracte familiar i professional. Així aconsegueixo que els pacients se sentin cuidats i còmodes amb nosaltres.\nVisc a Sant Cugat i em preocupo pels meus pacients.\n"Passió per l’odontologia"\nDr. Juan Serra Martínez\nLlicenciat en Odontologia l'any 1992, té un curs de Cirurgia Guiada i Càrrega Immediata, un màster d'ATM amb el Dr. A. Alonso i un curs d'Oclusió amb el Dr. Ferrer. Format en Implantologia i Cirurgia de preparació i participant en Jornades multidisciplinàries de Cirurgia.\nFa més de 25 anys que m’hi dedico a l’odontologia, com abans ho van fer el meu pare i el meu avi. El meu objectiu és aconseguir que el pacient perdi els temors i confiï en mi, li garanteixo que sempre faré el millor tractament. La meva experiència és una formació constant\n"Aplicar la meva ètica a cada pacient és la clau per aconseguir bons resultats"\nVictoria Aramburu, ortodoncista\nLlicenciada en Odontologia el 2016, especialitzada en Ortodòncia.\nMàster d ‘ortodòncia, Màster en INVISALIGN (ortodòncia invisible), Ortodoncia lingual INCÓGNITO, tècnica Damon (brackets d’autolligat) i cursos diversos de microcargols, estètica facial, cirurgia ortognàtica, rehabilitació neurològica-oclusal.\n"L’ortodòncia és l’especialitat que sempre he volgut exercir, després de més de 10 anys dedicats a ella, he après que ciència i honestedat, són el millor tàndem per aconseguir uns bons resultats en els tractaments dels nostres pacients"\nDra. Andrea Nava, especialista en estètica i general\nGrau en Odontologia menció cumlaude 2013. Especialista en Pròtesis, Rehabilitació Oral i Estètica SCOE amb Dr Mallat Barcelona, Especialista Medicina Estètica Facial, i diverses formacions en darreres tècniques d'harmonització facial amb Àcid Hialurònic, Veneçuela, Brasil i Barcelona.\nEls meus pares dentistes, em van ensenyar a apassionar-me per la meva professió; millorar el somriure als meus pacients, combinant l’art de l’odontologia estètica, l’odontologia funcional, la sensibilitat i l’ètica professional; per planificar les millors opcions de tractaments personalitzats, conservadors i avançats, sempre en constant formació i actualització de la mà de noves tecnologies odontològiques digitals i materials d’última generació.\n“Un somriure sa i estètic impacta i millora directament la qualitat de vida dels meus pacients”\nDra. Helena Cadafalch, especialista en odontopediatria\nL’Elena és una enamorada de la seva professió i aquesta passió li ve de família. És llicenciada en odontologia i compta amb un màster en odontopediatria. És molt alegre, professional, sempre té un somriure i té molta cura dels seus petits pacients, que estan molt contents amb ella! L’Elena ens explica que significa per a ella treballar amb infants:\n“El que més m’agrada de la meva feina és aconseguir que els més petits tinguin confiança i surtin de la clínica amb un somriure i a poc a poc establir el dental home”\nEugenio Piqueras, endodoncista i general\nLlicenciat en odontologia per la U.B. l'any 2000. Postgrau d'endodòncia de la S.C.O.E. i assistència a múltiples cursos i conferències sobre endodòncia.\nMés de 20 anys de dedicació a aquesta apassionant professió.\n“Humilitat, experiència i dedicació són el camí cap a la feina ben feta”\nCarmen Andilla, auxiliar i higienista\nAmb més de 28 anys dedicats a l'Odontologia.\nFormada en totes les especialitats del sector.\nExigent i alhora molt amable i familiar.\nEl seu objectiu és fer sentir al pacient còmode i segur.\n“Proximitat al pacient i professionalitat”\nRuth Rodríguez, auxiliar de clínica\nAmb més de 10 anys dedicats a l’odontologia, el seu objectiu és que els pacients se sentin còmodes dins del gabinet. És la responsable que a la clínica mai falti res, ja que es fa càrrec de les comandes i les compres.\nÉs una persona dolça, amable i molt perfeccionista.\n"M’agrada aclarir els dubtes dels pacients. El més important és que perdin les pors i es sentin bé"\nYolanda Bosch, recepcionista\nHa treballat a la Clínica DENSER durant més de 10 anys, on ajuda els pacients a sentir-se com a casa: programar les seves cites, enviar recordatoris, explicar pressupostos, oferir facilitats de pagament, trucar-los després de cirurgies… i, en general, preocupar-se per ells.\nLi agrada l’Odontologia; és amable, curiosa i sap tractar la gent.\n"La Clínica DENSER és una clínica familiar; volem que els pacients formin part d’aquesta gran família"


2 min. Barcelona 20/09/2016 17:30\n651x366 Angelina Jolie i Brad Pitt / INSTAGRAM Angelina Jolie i Brad Pitt / INSTAGRAM\nL'esperança que els matrimonis poden ser ideals i durar indefinidament està en dubte des d'avui mateix. Concretament, des que s'ha sabut que Angelina Jolie (41 anys) i Brad Pitt (52 anys) estarien en tràmits de divorci. La bomba informativa, que encara no ha sigut confirmada per cap dels dos membres de la parella, l'ha llançat el portal especialitzat en 'celebrities' TMZ, que ha anunciat que ella hauria anat al jutjat a sol·licitar la dissolució del matrimoni al·legant "diferències irreconciliables".\nEl dia oficial del divorci que consta als papers seria el 15 de setembre d'enguany, i l'advocada que ha elegit ella és una especialista en divorcis de persones conegudes. La lletrada, Laura Wasser, entre d'altres ha portat la separació de Melanie Griffith i Antonio Banderas i de Tom Cruise i Nicole Kidman. Segons les primeres informacions, l'actriu només hauria sol·licitat la custòdia dels fills i no hauria demanat cap compensació econòmica.\nEls més guapos de Hollywood\nLa parella, que tenen sis fills en comú i porten 12 anys junts, s'havien convertit en una icona de l'estabilitat conjugal a Hollywood, on les vides privades dels actors tenen un pes social molt fort. Des que es van conèixer, durant el rodatge de 'Sr. i Sra. Smith', la química va sorgir entre ells fins a tal punt que ell va decidir donar per finalitzada la seva anterior relació amb l'actriu Jennifer Aniston, amb qui havia compartit sis anys, quatre dels quals com a marit i muller.\n'Acabats' de casar\nDesprés d'anys junts, no va ser fins a l'estiu del 2014 que Brangelina, com es coneix la unió de Jolie i Pitt, no va casar-se legalment. L'acte va quedar retratat a la revista ' People', que va publicar una imatge de la cerimònia que la parella havia celebrat al sud de França. Tant ell com ella han sigut considerats en moltes ocasions, per tot tipus de publicacions, dos dels actors més atractius del món, a banda de ser també els més ben pagats, cosa que feia que el seu matrimoni s'hagués convertit a nivell mediàtic en la unió de dues de les persones més influents del panorama interpretatiu dels EUA i, en conseqüència, del món.


HomeArmamentArsenal nuclear mundial el 2009\nWritten by Teresa de Fortuny, Xavier Bohigas i Pere Ortega on 28 May 2010 . Posted in Armamentisme\nAnàlisi de l'arsenal nuclear del nous països posseïdors d'armes atòmiques a data 2009 segons diverses fonts.\nL'explosiu nuclear està allotjat en el que s'anomena cap nuclear. Es pot fer arribar el cap nuclear a l'objectiu amb un avió o bé llençant-lo amb un propulsor. Aquest propulsor és el míssil. Hi ha diversos tipus de míssil: tàctics (d'abast curt), estratègics (d'abast llarg), balístics (trajectòria prefixada i sense possibilitat de modificació un cop llençat) i de creuer (trajectòria modificable a distància).\nLa informació sobre armament nuclear es considera secret militar (més encara que l'armament convencional) i, per tant, hi ha una certa incertesa en les dades. A més de les xifres que es presenten més avall, els estats emmagatzemen una quantitat important d'urani i plutoni susceptible de destinar-se a caps nuclears. Els EUA i Rússia acaparen més del 95% del arsenal nuclear mundial.\nEls EUA tenen unes existències de 5.200 caps nuclears operatius. Aquests engloben els 2.700 caps ja muntats a les plataformes de llançament i els 2.500 que es poden muntar en míssils en un temps relativament curt. Dels 2.700, 2.200 són estratègics i 500 són tàctics. A més, tenen 4.200 caps inactius que el Departament de Defensa va separar de les existències per al seu futur desmantellament. Tot plegat constitueix un arsenal de 9.400 caps nuclears.\nEl programa nuclear dels EUA disposa de tres formes de llançament de míssils: míssils amb bases de llançament terrestres, submarins amb pistes de llançament de míssils balístics i avions bombarders. La majoria dels míssils nord-americans són de llarg abast, per exemple l'abast del míssil balístic intercontinental Minuteman III és de 13.000 km.\nFrança té un arsenal operatiu d'aproximadament 300 caps nuclears. Igual que els altres estats posseïdors d’armes nuclears, probablement té caps nuclears en reserva. Pot llençar els seus caps nuclears des de submarins amb míssils balístics, des de terra amb míssils de mitjà abast i des de bombarders. Té una flota de quatre submarins que estan equipats amb setze míssils balístics cada un, i cada míssil pot portar sis caps nuclears. Es calculen més de 200 caps nuclears a la flota francesa de submarins. Entre 2010 i 2015 es dotaran els submarins amb un nou model de míssil d’un abast de 8.000 km, amb capacitat per a sis caps nuclears.\nL'arsenal britànic consta d'un sol sistema de llançament d'armes nuclears: un nombre aproximat de 185 caps nuclears per ésser usats des d’una flota de quatre submarins equipats amb míssils balístics. Cada submarí està equipat amb 48 caps nuclears. El 2005 el govern britànic va anunciar oficialment que tenia menys de 200 caps nuclears operacionalment disponibles, el que indica que en té més en reserva.\nRússia compta amb 4.800 cap operatius, dels quals 2.800 són estratègics i 2.000 són tàctics. A més té uns 8.100 caps inactius, que, sumats als operatius, fan un total de 13.000 caps. El programa rus té tres sistemes de llançament d’armes nuclears: míssils intercontinentals, submarins per llençar míssils i avions bombarders. La majoria dels míssils russos són de llarg abast, un d'ells, el míssil balístic intercontinental RS-20 B/V té un abast d'entre 11.000 i 15.000 quilòmetres.\nLa Xina disposa d'uns 240 caps nuclears, dels quals uns 180 són operatius. Els pot llençar des d'avions, des de llançadores terrestres i des de submarins. La majoria dels seus míssils són de mitjà i llarg abast, la majoria superen els 7.000 km. Els seus míssils solen estar equipats amb un sol cap nuclear, però de molta potència (fins a 3.000-4.000 kt).\nEl quilotó és la unitat utilitzada per designar el poder destructiu d'una bomba nuclear. Un quilotó equival a l'energia alliberada en una explosió d'una tona de TNT. La bomba llençada sobre Hiroshima era de 15 kt (van morir 140.000 persones a conseqüència directa de l'explosió). La bomba llençada sobre Nagasaki tenia una potència de 22 kt. Actualment, els caps nuclears solen tenir una potència de centenars de quilotons, però també n'hi ha de milers de quilotons.\nFixem-nos en els països dels quals tenim prou informació per calcular-ne el poder destructiu dels seus arsenals nuclears: Gran Bretanya té una capacitat destructora de 18.500 kt, França, 42.000 kt, la Xina, 220.000 kt, els EUA, 570.000 kt i Rússia, més de 800.000 kt. Avui, amb l'arsenal nuclear mundial es podrien repetir més de 130.000 Hiroshimes.\nEls països no signats del TNP\nLa informació sobre l'arsenal nuclear dels estats nuclearment armats que no han signat el TNP, és a dir Corea del Nord, Índia, Israel i Pakistan, és molt menor que la dels cinc estats nuclearitzats signants del TNP. No hi ha dades per diferenciar entre els caps operatius i inactius. Les xifres en tots el casos són estimatives.\nSe suposa que l’arsenal nuclear d’Israel conté uns 100 caps nuclears. Molts analistes creuen que Israel té un arsenal nuclear emmagatzemat, però no armat, és a dir, que requeriria alguna preparació abans de ser usat. En la fortalesa inexpugnable de la central nuclear de Dimona, ningú no sap amb certesa quins enginys nuclears s'estan desenvolupant. El 1956 començà el desenvolupament de l'armament nuclear israelià amb l'ajuda de França i EUA. Va ser aquest país qui li va subministrar 100 kg d'urani enriquit per a les seves primeres bombes.\nLa Força Aèria israeliana disposa de 500 avions F-15 i F-16 amb capacitat de bombardejar instal•lacions a 1500 km de sòl israelià; també disposa llançadores terrestres de míssils balístics, els Jericó de llarga distància de 3000 a 5000 km; així com de tres submarins Dolphin Class, més uns altres cinc en construcció contractats a Alemanya amb capacitat de llançar míssils nuclears. Ningú dubta que aquests submarins tenen com a missió amenaçar Iran des del mar d'Aràbia.\nÍndia va obtenir l’ajut de l’Unió Soviètica per obtenir la bomba nuclear. Va fer la seva primera prova nuclear el 1974. L'Índia pot llençar els seus caps nuclears des de diversos sistemes de llançament; avions, bases terrestres i bases navals. Els seus míssils són de curt i mitjà abast amb un radi d'acció entre 500 i 3000 km i en construcció d’altres que superen els 5000 km. No se sap exactament de quants caps nuclears disposa, però es calculen entre uns 60 i 80 els caps disponibles. A més, des de juliol de 2009 disposa del primer submarí nuclear de 7000 T, l’Arihant, i anuncia la construcció d’uns d'altres quatre.\nIndia manté un fort enfrontament amb Pakistan per la regió de Caixmir, a més d'una carrera d'armaments incloses les armes nuclears que va estar a punt de produir un enfrontament armat entre ambdós països el 1999 i de nou el 2002.\nÍndia va subscriure un acord amb EUA per modernitzar totes les seves instal•lacions de producció nuclear mitjançant l'ajuda en tecnologia i combustible nuclear. Índia no és signant del TNP, aquest fet impedeix que la resta de països membres del TNP puguin ajudar o transferir tecnologia nuclear a països no signants. Ni els mateixos EUA ni la Comunitat Internacional han mostrat cap objecció per aquest greu fet, que és un important incompliment d'EUA del TNP. Aquest acord és, de facto, un aixecament de les sancions imposades a l’Índia que impedien als països signants del TNP el transvasament de tecnologies nuclears a aquest país.\nPakistan amb l’ajut d’EUA va construir centrals nuclears i va disposar de tecnologia per a fabricar les seves primeres bombes atòmiques. Va portar a terme cinc explosions nuclears el maig de 1985. Les seves diferències amb Índia sobre Caixmir l'han dut a diversos enfrontaments, el 1999 i el 2002 hi va haver amenaces per ambdues parts d'un atac amb armes nuclears. El científic pakistanès Abdul Qadir Khan va ser el pare de la bomba atòmica del seu país i l'home sobre el qual recauen totes les sospites d'haver ajudat i venut els seus serveis a diversos països per a aconseguir l'arma nuclear. Va ajudar Corea del Nord en els seus plans nuclears i hi ha sospites que va ajudar Iran, Síria i Líbia en el desenvolupament d'instal•lacions nuclears, com va demostrar el descobriment, en el port italià de Taranto, d'Itàlia, l'octubre de 2003, d’un navili amb materials per a la construcció d'armament nuclear amb destinació a Líbia.\nDel Pakistan també s'ignora el nombre de caps, però es calculen uns 60. Els seus míssils balístics són de curt abast 500 km i mitjà de 2.000 km. També disposa d’avions F-16 per llençar-los.\nCorea del Nord està governada per un llunàtic, Kim Jomg-il, un personatge entossudit a aconseguir l'arma nuclear per a fer-se amb un lloc entre les potències mundials mentre el seu país és un dels més pobres del món. La sortida de Corea del Nord del TNP el 2003 privant els inspectors de l’OIEA de revisar les seves instal•lacions, posava de manifest el desig del règim de Pyongyang d'aconseguir la bomba nuclear. Això va anar acompanyat en diverses ocasions per proves de míssils de llarg abast. El 10/2/2005 el règim anunciava haver arribat al seu propòsit de fabricar la bomba. Escalada que més endavant va desembocar en una prova nuclear sota terra (octubre de 2006) d'escassa potència, se suposa que d’un quilotó, i l'afirmació que posseïa dues bombes nuclears més. A Pequín, el 15 de febrer de 2007, s'arribava a l'acord de posar fi al programa nuclear de Corea del Nord. Pyongyang va reconèixer posseir 30,8 quilos de plutoni militar i acceptava posar fi al programa de centrals nuclears, i paralitzar i desmantellar la central de Yongbyon on s'enriquia l'urani per a convertir-lo en plutoni i permetre el retorn dels inspectors de l’OIEA. Com a compensació, rebria l'ajuda de 50.000 tones de petroli o el seu equivalent en ajuda.\nPerò les negociacions de desarmament del programa nuclear es van paralitzar el desembre de 2008 a causa dels obstacles posats pel règim nord-coreà a la verificació del desmantellament de les seves centrals nuclears. I poc temps després, el 25 de maig de 2009, va portar a terme amb èxit un segon assaig nuclear consistent en una explosió subterrània d'una potència de 20 quilotons. Pyonyang va advertir que els 30,8 quilos de plutoni militar que posseeix podien activar diverses ogives nuclears de baixa potència. Sí a això s'uneix la capacitat de transportar-les en míssils, dels quals Corea del Nord disposa i als quals mai ha renunciat. Té el míssil Taepodong I, que arriba a 1.500 km, capaç de transportar 500 kg, i té en desenvolupament el Taepodong II de llarg abast, entre 3.500 i 7.000 km.\nArsenals Nuclears any 2009\n(estratègics + tàctics)\n(operatius + inactius)\n(+2.500 de recanvi)\nFont: SIPRI Yearbook 2009


Triatló C.N.Catalunya: LES NOIES GUANYEN!!\nLES NOIES GUANYEN!!\nJa tornem a ser-hi amb la meteorologia, tornen els triatlons a Catalunya i torna a venir la pluja! Aquest any estem “gafats”!!\nEncara que a Barna hi havia un sol esplèndid al matí, tant sols arribar a Banyoles ja hi començaven a caure gotetes i un cel molt tapat. Sota una pluja que va durar tota la cursa i que, en alguns punts del circuit ciclista, va caure amb força, es va donar lloc el XXIII Triatló de Catalunya, amb els seus recorreguts habituals, marcats aquesta edició per petits canvis respecte de les últimes; el circuit de natació tornava als orígens amb la caminada fins la sortida en la punta est del llac, en el ciclisme la variant de Besalú feia que aquest cop fossin els 40 km, i una petita variació en el de córrer s’aconseguia que hi haguessin els 10 km.\nFelicitar primer de tot la gran actuació del equip femení (Inés Mestre, Mercè Asensio i Erika Martinez) que va aconseguir la primera plaça tot i que la millor de les nostres la Kate K. Kidger (que hagués quedat 5a fèmina) no va puntuar per haver oblidat el xip.\nTambé molt bona actuació del equip masculí (Eloi Moragues, David Martinez i Joan F. Campos) aconseguint una meritòria 7a plaça. Ells, juntament amb l’Andreu Raymond (4t home del club en arribar a la meta) seran els triatletes que representin al club al Campionat d’Espanya del Ferrol. A destacar la 12a posició del nostre trainer Eloi i del veterà més en forma del CNC en Joan Francesc.\nFelicitar a tota la resta que va donar tot el que podia i donar gràcies que ningú s’hagués fet mal, donat la perillositat del circuit de ciclisme. –“Miquel A. ja t'he trobat!!”\n012 Eloi Moragues (11è ABM)\n026 David Martinez (22è ABM)\n031 Joan F. Campos (4t V1M)\n097 Andreu Raymond (11è V1M)\n139 Santi Soley (107è ABM)\n185 Youri Heinz (140è ABM)\n200 Carles Matas (4t V2M)\n202 Ramon De Juan-Molina (35è V1M)\n209 Siquem Vivancos (37è V1M)\n293 Pascual Collado (54è V1M)\n310 Inés Mestre (11a ABF)\n312 Mercé Asensio (12a ABF)\n330 Erika Martinez (16a ABF)\n331 Josep L. Aran (13è V2M)\n360 Flavio Pietrocola (15è V2M)\n363 Jesús L. Andreu (74è V1M)\n366 Miquel A. Simon (75è V1M)\n379 Emilio Ferrer (77è V1M)\n212 Kate K. Kidger (5a ABF) Aprox. No Chip\nPublicat per Triatló CNC a 22:24\nGRAN ÈXIT AL CAMPIONAT DE CATALUNYA D'AQUATLÓ\nII Triatló de Platja d'Aro\nRAÑA torna a pujar al podi\n1 Or i 3 bronzes al Mundial de Duatló\nCopa del Món 2008 NOYA torna a guanyar\nIX Triatló de Vilanova C.C. Grups d'Edat\nCAMPIONAT D'ESPANYA ELIT - SUB23\nCAMPIONAT D'ESPANYA DE TRIATLÓ GRUPS D'EDAT\nI Triatló Tossa de Mar


75 ANYS PER RECORDAR, 75 ANYS PER AGRAIR, 75 ANYS PER CELEBRAR | Roca Aixalà & López - Correduría de Seguros\n75 ANYS PER RECORDAR, 75 ANYS PER AGRAIR, 75 ANYS PER CELEBRAR\nEn un dia en què l’escriptura pren especial rellevància i la paraula és la protagonista, volem dedicar-te les següents en senyal de reconeixement per haver confiat en nosaltres al llarg d’aquests 75 anys de vida empresarial. Sigui així que, en aquest mes d’abril tan significatiu per nosaltres, elles ens guiïn en l’inici del nostre aniversari per recordar, per agrair, per celebrar...\nEl camí que junts hem fet. Les il·lusions que hem compartit. Les converses que hem tingut i les estones viscudes. Per tot això i molt més volem agrair-te, recordar-te i celebrar-te amb aquestes sentides paraules. Cadascuna d’elles està plena d’estima i de bons desitjos, al temps que d’esperança i força per poder afrontar futures fites que esperem puguem compartir durant molts anys més. Junts hem escrit l’argument que conforma la nostra història i hem fet créixer el somni de qui va prendre la decisió de donar-li sentit: en Francisco Roca Ribelles (†2005). En homenatge a la seva determinació, hem treballat i continuarem treballant d’acord als valors heretats: compromís personal i voluntat de servei.\nPer tot i per tant, de cor, gràcies. Ara, deixem que gaudeixis d’aquest dia tot desitjant que puguem celebrar aquests 75 anys el més aviat possible, quan la incertesa d’aquests temps estranys passi i doni pas a una veritable normalitat, com l’enyorada. Fins llavors, si us plau, cuida’t molt.


KEYNOTE SESSION: IMPULSANT LA COMUNICACIÓ INTERNA, transformant reptes en projectes.\nLa comunicació interna ha passat a tenir una posició estratègica dins de les organitzacions. Les empreses ja no poden conformar-se amb subministrar informació, necessiten generar converses dins i fora de l’organització que reforcin els seus valors, la seva reputació, que facilitin el treball en equip, les relacions interpersonals, etc.\nTots coneixem els beneficis que comporta realitzar una bona estratègia de comunicació externa, per fer-ho es destinen tot tipus de recursos orientats al nostre client extern, però, com treballem la comunicació amb el nostre client intern? Les empreses perceben els beneficis que té invertir en comunicació interna? Quins projectes es duen a terme?\nEn aquesta Keynote Session descobrirem les sinergies existents entre la comunicació externa i interna i crearem un espai de diàleg i treball col·laboratiu en el qual entre tots idearem possibles estratègies i projectes per impulsar i facilitar la comunicació interna a les nostres organitzacions.\nESTRUCTURA DE LA KEYNOTE SESSION\nLes Keynote Session són un espai de trobada per tal que professionals clau a les seves organitzacions puguin compartir i debatre sobre tendències o projectes que vulguin impulsar a les seves organitzacions, i així preparar-se per afrontar reptes que se’ls puguin plantejar en un futur. Al final de la sessió, el participant disposarà de diverses eines per començar a treballar el dia següent.\n18.20 h – Recepció assistents\n18.30 h – Benvinguda y presentació de la Keynote\n18.40 h – Comunicació externa y comunicació interna: Buscant sinergies\n19.10 h – Workshop: Comunicació interna, transformant reptes en projectes\n20.10 h – Conclusions\n20.30 h – Cloenda Keynote\nProfessionals dels recursos humans i de comunicació que vulguin impulsar projectes de comunicació interna a les seves organitzacions.\nHa desenvolupat la seva carrera professional en el món de la Comunicació. Principalment dedicat a la Publicitat de Marques internacionals. En 2005 va ser nomenat vicepresident del Grup Bassat Ogilvy Espanya a Barcelona.\nEl 2015 va decidir fer una volta significativa a la seva vida professional, abandonant les seves posicions executives en l'Agència encara segueix en Ogilvy en projectes de Clients Internacionals a temps parcial. La resta del seu temps el dedica a fer classes de Màrqueting i Comunicació a diverses universitats espanyoles i internacionals i també és consultor de comunicació des del seu despatx professional. Col·labora habitualment amb la School of Continuing Education - Universitat de Barcelona.\nTota la seva carrera s'ha desenvolupat en posicions de Recursos Humans relacionades amb multinacionals. El seu principal focus ha estat en funcions d'atracció del talent i en departaments de formació i desenvolupament, combinant programes de lideratge, facilitació de workshops i coaching executiu. Recentment ha creat un espai de coworking centrat en el creixement personal i professional de persones, el qual dirigeix en combinació amb el seu treball com a consultora i formadora freelance en lideratge, management i desenvolupament d'habilitats per a organitzacions.


El forn de Mont-ral obre portes a Prades\nLorda Ruiz, pròpietària del forn, a l'obrador de Mont-ral\nDivendres 23 de març els forners de Mont-ral inauguraran una botiga a la Vila vermella\nActualitzada 21/03/2018 a les 20:02\nAquest pròxim divendres, 23 de març, el poble de Prades tindrà un nou forn de pa. Els forners de Mont-ral han decidit obrir una botiga on vendran els seus ja famosos productes, encapçalats per les magdalenes artesanes. D’aquesta manera la propietària del forn, Lorda Ruiz, fa realitat un somni que ve de llarg: «fa molts anys que vaig al mercat de Prades a vendre, i la meva il·lusió sempre havia estat muntar una botiga al poble. Ara s’ha donat l’ocasió, perquè hi havia dos forners però un es va jubilar l’any passat».\nLa botiga es troba al carrer Arc del Ponus número 2, cantonada Muralla. De moment obriran dos cops entre setmana, i de divendres a diumenge. A més de les magdalenes, hi despatxaran tota la gamma de productes que serveixen habitualment, com ara el pa, els croissants i les coques. L’obrador seguirà estant a Mont-ral, i en funció de com evolucioni la demanda aniran adaptant els dies d’apertura.\nAquesta setmana i com a sorpresa d’inauguració, han elaborat una sèrie de figures de xocolata amb la forma de la famosa font de Prades, una proposta que vol ser un reconeixement a un poble que, tal com explica la Lorda, els espera amb els braços oberts: «estem molt agraïts a la gent de Prades, fa molts anys que hi vaig a vendre i em sento molt del poble. Quan es va saber que volíem obrir la botiga la gent ens telefonava per dir-nos on hi havia locals disponibles. Aquesta figura representa el poble».\nEl Forn de pa de Mont-ral és un negoci familiar que va iniciar la seva activitat a principis dels anys 80 de la mà dels pares de la Lorda, en Diego Ruiz i la Rosa Catalán. «Quan van començar van ser molt valents, perquè a Mont-ral no hi havia res, però van decidir començar l’aventura», explica l’actual fornera. Ella es va sumar al projecte ara fa vint anys, però de ben petita sempre havia volgut fer aquest ofici. Al cap de poc va esclatar el que llavors es va conèixer com ‘La guerra del pa’, i la Lorda hi va veure una nova oportunitat de negoci: «vaig pensar que calia apostar per un pa de més qualitat, fent servir llevat mare, espelta... Ara tothom fa servir farina d’espelta, però nosaltres fa més de vint anys que hi treballem. També va ser el moment d’innovar, apostar per productes que no feia l’altra gent». Entre aquests productes en sobresurten molt especialment les magdalenes, de les quals n’elaboren més de trenta varietats i que han fet famós l’obrador de Mont-ral. «La gent em diu que les magdalenes són famoses, i jo em quedo una mica parada. No tenen més secret que fer servir productes de molta qualitat, el forn, que utilitza com a combustible la clofolla d’avellana, i la voluntat d’oferir sempre un producte de primera qualitat, no donar res que jo no em menjaria. Després, també escoltem molt a la gent, i tenim un gran equip. Si transmets les ganes de fer les coses bé, penso que tot es contagia. És un cúmul de coses, que fan que tot surti bé», conclou la Lorda.\nComenta el contingut : El forn de Mont-ral obre portes a Prades


Un altre món no fou possible | Eleccions Europees\ntoniroig | 08 Juny, 2009 06:00 | Compartir:\nBé, Europa és de dretes com pots veuren en el gràfic. Ahir vespre es van fer les primeres lectures, els propers dies continuaran. Arguments, a vegades, estrambòtics per justificar tal o qual opció. Crec que cal fugir de l'immediatesa, del discurs a correcuita. No m'interessen les extrapolacions, són només conjetures. M'interessa pensar en clau europea i aquí són un parell les variables: el Partit Popular Europeu és el primer partit; l'Europarlament està fragmentat en 8 grups, on el grup 'altres' són 90 escons; la participació és extramadament baixa, escoltes la gent i sembla que la història no va amb ells quan, precisament, cada cop es decideixen més coses a Europa... En definitiva: m'interessa Europa i m'agradaria que fora interessant per al conjunt de la ciutadania; en un món global crec que Europa és el camí.\nNo mateu el missatger...\nMiquel Àngel | 11/06/2009, 17:04\nEl mitjans destaquen el que els interessa, val, per això quan vaig a berenar sol fullejar El País, i quan vaig a fer el tallat de l'horabaixa, El Mundo. És molt divertit comparar la mateixa notícia, provau-ho. Però no estic xerrant només dels titulars; si creiem que les ràdios, premsa i televisió només diuen el que volen i amaguen continguts, "apaga i anem-nos".\nI a les webs la informació també està "filtrada", però per qui la dóna i com la dóna. Al final sempre hem de "filtrar" els que escoltam.\nInternet està molt bé pels que es volen interessar en profunditat, però als que som "públic en general" encara només se li arriba pels mitjans de comunicació tradicionals. La informació ens ha d'arribar fàcil, mentre condueixes o fas el sopar, i a Internet encara hi has d'anar a cercar-la.\nCrec que és així, encara...\nMitjans de Comunicació?\nToni Roig | 09/06/2009, 07:51\nMiquel Àngel, els mitjans de comunicació destaquen dels polítics el que consideren interessant per al seu producte. Per entendre'ns, la COPE i la SER no destaquen el mateix.\nEl que no entenc és perquè utilitzes intermediaris quan pots saber de primera mà el que diuen, pensen i fan els polítics a través dels seus llocs web.\nEls periodistes fan la seva feina i tu pots delegar en ells que te "filtrin" la realitat però també pots anar directament a les fonts. Aquesta és la grandesa d'Internet que elimina, que permet botar-se els intermediaris.\nA principis del segle passat la gent, que moltes vegades no sabia llegir ni escriure, s'informava directament del que deien els polítics acudint als seus mitings. Amb l'aparició de ràdio i televisió i també amb l'increment del nivell d'alfabetització van agafar preponderància els mitjans de comunicació. Ara, amb Internet, pots anar al míting sense acudir-hi físicament. I tens míting les 24 hores del dia, quan tu vols, i sobre el tema que tu vols.\nAquesta és una gran passa per a una democràcia de més qualitat. Els mitjans de comunicació jugan el seu paper, però no són l'única font d'informació.\nEl que no es pot fer, de cap manera, és acusar els polítics dels continguts dels mitjans de comunicació.\nMiquel Àngel | 09/06/2009, 07:42\nNo vaig a cap mitin, de fet, suòs que com la majoria, però sí que escolt el que me diuen els polítics pels medis de comunicació. I aquesta vegada no he sentit pràcticament res concret sobre Europa, només han demonitzat el contrari. En aquest moment crec que per a la majoria Europa és una cosa de polítics. Una pena. Jo vaig anar a votar perquè crec que els ciutadans no podem restar al marge, però no tenc massa clar què vaig votar. Igual és que no ho entec.


'Ànimes navegables', la cançó de Xavi Sarrià que s'inspira en les Corrandes d'exili de Pere Quart - Diari de Sabadell\n'Ànimes navegables', la cançó de Xavi Sarrià que s'inspira en les Corrandes d'exili de Pere Quart\nUn fragment del videoclip / YOUTUBE\n"Una nit de lluna plena, tramuntàrem la carena, lentament, sense dir res". És l'inici de les famoses Corrandes d'exili que va escriure el sabadellenc Joan Oliver (Pere Quart) quan va marxar a l'exili l'any 1939 a França i es van publicar per primer cop al llibre Saló de tardor a Santiago de Xile, el 1947, on es va exiliar.\nCoincidint amb l'inici dels actes de commemoració del centenari de la Colla de Sabadell, on Pere Quart hi va tenir un paper molt rellavant, ara fa un any de la publicació del videoclip de la cançó 'Ànimes navegables', del cantautor valencià Xavi Sarrià, veu i guitarra d'Obrint Pas. La lletra de la cançó comença, precisament, amb els primers versos de les Corrandes i narra la cruesa de l'exili. El videoclip està protagonitzat per l'actor Pau Poch, popular per la seva actuació a Merlí (TV3) interpretant el personatge d'Iván Blasco.\nTemes:Colla de Sabadell, Joan Oliver, Pere Quart, Xavi Sarrià


Etiqueta: Mallart - Mas Albornà\nMallart Artesans Xarcuter, la marca d’embotits de Mas Albornà doblament guardonada a la 5a edició dels premis B-Value. En un acte celebrat ahir a Barcelona, es van lliurar els premis d’aquesta programa d’acceleració de projectes del tercer sector impulsat per la Fundació Banc Sabadell i la Fundació Ship2B que estimula la transformació del sector social … Més\nFem lots amb compromís social\nDes de Mallart Artesans Xarcuters, la marca d’embotits de Mas Albornà, ja estem preparant la campanya de lots de Nadal.\nHas tastat els elaborats de Mallart Artesans Xarcuters?\nNo t’oblidis dels elaborats de Mallart Artesans Xarcuters! La teva opció de qualitat per a menjar productes de primera. Hamburgueses de sabors variats, mini mandonguilles, broquetes de pollastre o nuggets. Tot el que necessitis per a gaudir d’un bon menjar amb la família. Vine a qualsevol dels nostres establiments i emportat aquestes delícies que elaborem … Més\nMallart ja té Whatsapp\nA partir d’ara, ja podeu fer les vostres comandes a través de Whatsapp, una millora disponible, com ho ha estat també la nova targeta client de Mallart Artesans Xarcuters. Dues innovacions, que s’adapten a tu i només les podràs trobar a les nostres botigues (a La Granada, Sant Quintí de Mediona i a La Llacuna) … Més\nAvui, malgrat el confinament és un dia molt especial per tots i, malgrat tot, volem celebrar-ho, en la mesura que sigui possible. Les nostres botigues Mallart Artesans Xarcuters (a La Granada, La Llacuna i Sant Quintí de Mediona) també se sumen a la celebració amb diferents propostes festives que faran diferent aquest 23 d’abril: Botifarra … Més\nA causa de les restriccions que vivim arran de la crisi del coronavirus, us demanem que feu les vostres comandes Mallart per telèfon. D’aquesta manera només caldrà que us desplaceu a recollir la vostra comanda i evitarem més situacions de contagi. Un cop sigueu a les botigues, us demanem que seguiu els protocols de prevenció, … Més\nUn grup de representants del nostre comitè d’empresa ha visitat l’obrador i les botigues de Mallart Artesans Xarcuters amb la finalitat de conèixer de primera mà com es treballa en aquestes instal·lacions. Durant la visita es varen mostrar tots els espais de treball del recentment inaugurat nou obrador, explicant els usos i funcionalitats de les … Més\nMallart participa a la Fira de Sant Andreu\nMallart Artesans Xarcuters participarà a la Fira de Sant Andreu de la Llacuna. El proper 30 de novembre i 1 de desembre, els embotits Mallart seran presents en aquesta fira, que commemora la 40a matança del porc d’aquesta població de la comarca de l’Anoia. Un espai idoni per produir el nostre producte de gran qualitat, … Més\nMallart s’estrena al Club d’Enoturisme\nMallart Artesans Xarcuters s’estrena com a amfitrió de les Enotrobades del Club Enoturisme Penedès, una agrupació amb voluntat de promoure les diferents activitats turístiques vinculades amb el territori que agrupa de 200 establiments de diferents sectors. Des de fa uns mesos, la marca d’embotits de Mas Albornà forma part d’aquest grup i va voler liderar … Més\nUna fira d’altura amb Mallart\nMallart Artesans Xarcuters, la marca centenària d’embotits de Mas Albornà participa a la 12a Mostra de Vins d’Altura de la Llacuna del 12 al 13 d’octubre. Una fira que marida el millor vi, amb els embotits més deliciosos d’aquest indret de gran tradició xarcutera. La Mostra de vins d’altura de La Llacuna és una fira … Més\nAquesta imatge és del banc d’instantànies de la pàgina web de Nadal Aquest cap de setmana els embotits Mallart Artesans Xarcuters varen ser tot un èxit en el marc del Berenar de la verema de Caves Nadal. Amb un gran poder de convocatòria i bon gust en el maridatge, la tercera edició del berenar de … Més\nEls productes de Mallat Artesans Xarcuters, la marca d’embotits de Mas Albornà, seran presents al berenar de la Verema 2019 de Caves Nadal . Aquest dissabte 14 de setembre una de les caves més importants de la comarca de l’Alt Penedès organitza aquest esdevenimentper tercer any consecutiu. L’acte començarà a les 18:30 de la tarda … Més\nEl passat 10 de Juny Marc Castells, el President de la Diputació de Barcelona i Josep Parera, alcalde de la Llacuna varen visitar les instal·lacions del futur obrador de Mallart Artesans Xarcuters així com l’antiga seu de Mallart, on hi ha el projecte de creació d’un nou espai per a la divulgació de la relació … Més\nAquest cap de setmana la nova imatge corporativa de Mallart Xarcuters Artesans ha vist la llum, sota l’atenta mirada de tots els assistents d’aquesta reconeguda fira multisectorial. Enguany les fires també van comptar amb la representació social i política de diverses personalitats, entre elles l’alcalde de Vilafranca acompanyat per Quim Ferrer, secretari d’Empresa i Competitivitat … Més\n“La cara b” de les fires de maig\nLes empreses i els comerços del territori ocupen gran part de l’activitat de les fires de maig, un esdeveniment que cada any per aquestes dates aplega a molts visitants. Però a part de feina i negoci, a la fira també hi ha diversió i entreteniment a dojo. Aquest any un grup de la llar a … Més\nMallart Xarcuters a les Fires de Maig\nUn any més les Fires de Maig de Vilafranca del Penedès tornaran a ser el millor aparador per a la marca d’embotits de Mas Albornà MALLART XARCUTERS ARTESANS La marca d’elaboradors artesanals torna ser present a les Fires amb un estand i una imatge corporativa totalment renovada que respon als criteris de qualitat, tradició i … Més\nCreant el nou obrador de Mallart Xarcuters\nDes de fa mesos l’equip del Servei de Manteniment de Mas Albornà està gestionant la reforma i posada a punt del nou obrador d’embotits Mallart-Mas Albornà. Parets amunt, circuits d’electricitat preparats, una bona mà de pintura i tota la maquinària a punt d’instal·lar. Aquest és un resum molt ràpid de l’estat actual de les obres, … Més\nLa Fundació Mas Albornà-Mallart 1916 s’uneix al col·lectiu Créixer, una associació sense ànim de lucre formada per empreses socials de Catalunya que té per finalitat principal la generació de llocs de treball per les persones amb discapacitat i especials dificultats. La finalitat d’aquest projecte es la sensibilització d’un consum socialment i responsable, sumant oportunitats i … Més\nBona experiència de Mallart al festival Gloriós\nL’estrena del festival Gloriós en el marc de la festa major de Vilafranca ha estat una experiència del tot satisfactòria tant per als organitzadors com per a les marques patrocinadores que van oferir els seus productes als espectadors que acudien als concerts. Mallart 1916-Mas Albornà hi va posar una selecció dels seus embotits que, juntament … Més\nMallart 1916 Mas Albornà present al Festival Gloriós\nDimarts 28 d’agost s’obren les portes per primera vegada d’”El Festival Gloriós“, el qual engloba concerts de la Festa Major de Vilafranca del Penedès, #laméstípica, en petit format. Dins el festival, que es celebra al recent remodelat Claustre dels Trinitaris, Mallart 1916 Mas Albornà hi serà present. Durant tot el festival podreu tastar una acurada … Més\nMallart 1916 debuta a la festa major de Vilafranca\nEn el primer any de Mallart en aliança amb Mas Albornà, la marca ja tindrà la seva parcel·la de protagonisme a la festa major de Vilafranca. Mallart 1916-Mas Albornà serà present al festival Gloriós, que es durà a terme al claustre dels Trinitaris del 28 al 31 d’agost. La marca, en tant que empresa col·laboradora … Més\nJa tenim guanyador del sorteig de Fires de Mallart 1916\nJosep Maria Pujadó Puiggros és l’afortunat comprador que s’endurà un lot de productes Mallart corresponent al sorteig que es va organitzar amb motiu de les Fires de Maig de la setmana passada. Un grup del Centre Ocupacional han estat els mestres de cerimònies de l’acte i la Jéssica ha fet de mà innocent a l’hora … Més\nMallart 1916 aprofita l’aparador de les Fires\nLes Fires de Maig 2018 s’han convertit en el millor aparador per donar a conèixer Mallart 1916 com a marca que continua el fil de l’empresa de la Llacuna, ara en aliança amb Mas Albornà. Durant els tres dies de fira han sigut moltes les persones que s’han acostat a l’estand que Mallart ocupava a … Més\nMallart 1916 s’ensenyarà a les Fires de Maig\nDe mica en mica, Mallart 1916 i la seva nova imatge es van fent visibles per refermar el seu posicionament en el mercat. Aquesta tendència que ja es va explicar durant la presentació oficial en públic aquesta setmana, es reforçarà el cap de setmana vinent amb la participació a les Fires de Maig de Vilafranca. … Més\nMallart 1916, protagonista a Ràdio Vilafranca\nNomés un dia després de l’acte inaugural de Mallart 1916, la nova aposta comercial de Mas Albornà ha estat protagonista a Ràdio Vilafranca on s’ha explicat el projecte i s’ha donat a conèixer una mica més una proposta que s’ha gestat els darrers mesos. El responsable comercial de Mallart 1916, Joaquim Luque, va explicar alguns … Més


La 2a edició del festival de música i dansa es postposa el 2021 - Festival Jardins Musicals Piera\nLa 2a edició del festival de música i dansa es postposa el 2021\nLa situació d’excepcionalitat actual pel COVID-19 han fet que la direcció del Festival “Jardins Musicals de Piera” decideixi ajornar per l’estiu 2021 el festival internacional de música i dansa.\nEn un acte de responsabilitat social, cultural i econòmica generada per la gravetat dels fets que estem vivint pel COVID-19, el Festival “Jardins Musicals de Piera” ha decidit avantposar la salut i la seguretat de participants, artistes i públic en general pel davant de qualsevol risc.\nDesprés de l’èxit de públic de la primera edició el 2018, amb l’exhauriment total de les entrades i amb la intenció de preservar el caràcter bianual del festival, el festival “Jardins Musicals de Piera” ja tenia a tancada i confirmada la cartellera artística per aquest juliol de 2020.\nEn aquesta ocasió, l’associació Piera Cultura S XXI, havia apostat per l’increment de la proposta artística i la seva internacionalització, convidant al nostre municipi a figures de la lírica, músics, ballarins i coreògrafs que es donen cita en els principals teatres, festivals i sales de concert d’arreu del món.\nEl Festival ha decidit mantenir el juliol de 2021 la mateixa cartellera artística. En el transcurs de la temporada vinent 2020-21 s’anirà desvelant la proposta artística, així com el nom de l’estrella del festival.\nUna de les novetats que presentava enguany el Festival Jardins Musicals era l’increment del nombre localitats amb l’objectiu de donar resposta a tota la demanda de públic i igualment encabir el públic provinent de les comarques frontereres.\nL’equip del Festival seguirà treballant per a fer possible aquests tres espectacles emmarcats dintre dels dies 15, 16 i 17 de juliol de 2021 reactivant l’art i la cultura musical de Piera.


Entrevista a el Punt-Avui “No participarem en un Govern per fer la independència ni per blanquejar el 155” | Entrevista a el Punt-Avui “No participarem en un Govern per fer la independència ni per blanquejar el 155”\nEntrevista a el Punt-Avui “No participarem en un Govern per fer la independència ni per blanquejar el 155”\n6 desembre 2017 by Nuet\nJOAN JOSEP NUET NÚMERO 5 A LA CANDIDATURA DE CATALUNYA EN COMÚ-PODEM PER BARCELONA I LÍDER D’EUIA\n“Puigdemont, a partir del 21-D, s’ha acabat”\n“La CUP ha estat el partit que més ha cremat el terme procés constituent a Catalunya”\n“Per ser independentista no s’ha de ser de la CUP o ERC, també es pot ser dels comuns”\n“No participarem en cap govern per fer la independència ni per blanquejar el 155”\nJoan Josep Nuet és el número 5 a la llista dels comuns per Barcelona Foto: JOSEP LOSADA.\nEMILI BELLA – BARCELONA\nEl coordinador general d’EUiA, Joan Josep Nuet, número 5 a la llista dels comuns per Barcelona, continua acusat en la macroquerella contra el procés pel seu paper com a secretari tercer de la mesa del Parlament.\nEl president hauria de tornar aviat?\nEl president haurà d’acabar tornant. El debat que hi ha ara és quan torna, no si torna. A més, el president, a partir del dia 21, s’ha acabat, perquè ell s’ha presentat a les eleccions i al febrer hi haurà un nou govern. Ara ja és expresident però al febrer ho serà d’una forma profunda.\nHi pot haver dos presidents legítims?\nÉs claríssim que no. Puigdemont al mes de febrer no serà res. Jo crec que no serà president, que no serà conseller i que no serà diputat. T’imagines Puigdemont fent de conseller o de diputat? No serà res. Estem inflant un globus de nou que produeix en curt l’activació d’uns sentiments, però que a mitjà i a llarg termini és insostenible i, per tant, d’alguna forma estem enganyant la gent. Ho dic amb molt respecte, ell ho sap: hem tingut una relació cordial i sincera. Però realment està inflant un globus que no pot sostenir.\nPerò és candidat, dependrà del resultat electoral.\nÉs candidat, però no pot ser president, perquè quan torni anirà a la presó i s’hi estarà mesos. El país no pot anar darrere de Puigdemont, ha de ser al revés. Cal un període d’estabilitat que no ve del discurs que està fent el president, sinó del que fem nosaltres, que ja ha ocupat la centralitat de la campanya. Aquestes eleccions, des del punt de vista de la influència política, ja les hem guanyades. ERC està anant al nostre discurs i el PSC també, que són els dos grans actors que s’han de posar d’acord. I no es posaran d’acord si nosaltres no hi som al mig.Ara bé, no participarem en cap govern que respongui a gestionar un bloc contra l’altre, no participarem en un govern per fer la independència ni per blanquejar el 155.\nEquiparen el 155 i la DUI?\nNo. Hem posat molta més crítica, molta més, a denunciar el 155 que a criticar la DUI, però les dues coses són errors que es retroalimenten. El 155 va ser més dur i va tenir més suports al Senat i en la societat espanyola gràcies a la DUI.\nEs pot ser equidistant entre Miquel Iceta i Oriol Junqueras?\nNo som equidistants; tots dos formen part del país i nosaltres també. Ser equidistant seria construir una cosa sense ells, al marge. Estan construint blocs per separat. El Miquel està esperant tenir el suport del PP i Ciutadans, i Junqueras, el de Junts per Catalunya i la CUP. Si guanya amb majoria absoluta un d’aquests dos blocs, la crisi catalana es perpetua i anem a eleccions de nou en un període que no serà llarg. El país s’enfonsarà i les conseqüències que tindrem seran pitjors que les actuals. L’única forma de trencar això és amb un govern transversal.\nNecessàriament amb el PSC?\nHa d’estar format per independentistes i no independentistes.Evidentment, al PP i Cs no els comptem per a un govern, i veig la CUP amb poca voluntat de col·laborar. Al contrari, està esperant si hi ha un govern que no desenvolupa la República per anar a rebentar-lo. Aquests extrems, la CUP, Cs i PP, no els veig en un govern amb nosaltres; els altres components, és possible.\nVoldria tornar a la mesa?\nSí, és una possibilitat. La persona del grup parlamentari que hi optarà seré jo, igual com Xavier Domènech serà el president del grup i Elisenda Alamany, la portaveu. És una cosa que tenim acordada.\nReivindica l’experiència de Catalunya Sí Que es Pot (CSQP) o més val girar full?\nHem de dimensionar què ha estat CSQP en la petita història d’aquests temps. Ha format part d’una fase de repensar l’esquerra catalana com a conseqüència del 15-M. Ha ocupat un paper que té importància, però no era una fase definitiva, era una prova en aquesta fase de construcció. De proves n’hi ha hagut diverses, a les europees vam anar separats, després van venir les municipals, amb el triomf de BComú, posteriorment hi va haver En Comú Podem amb les dues victòries electorals a les espanyoles i ara estem en la fase de Catalunya en Comú. És una llarga fase des del 2014 fins al 2017, tres anys en què s’han estat fent proves, invents, en el bon sentit de la paraula. Al final, Catalunya en Comú és un producte més afinat. Però perquè pugui existir, han hagut d’existir abans unes proves que han anat millor i altres, pitjor. Les proves no són dolentes, formen part de l’èxit. Part de l’èxit de Catalunya en Comú és també l’experiència de CSQP. Jo reivindico aquest llegat que està incorporat a Catalunya en Comú.\nPer què En Comú Podem rebutja que els independentistes s’afegeixin al recurs al Tribunal Constitucional contra el 155?\nNosaltres també som independentistes: en la nostra base política i electoral, un terç també és independentista. Per ser federalista no s’ha de jurar damunt del document de Granada del PSOE i per ser independentista no s’ha de ser de la CUP o ERC, també es pot ser dels comuns. Però ens neguem que tingui premi una determinada gestió de la fase final del procés que va ser horrorosa. Les polítiques de JxSí en determinades fases del procés són part del problema, no la solució, i no podem donar cap missatge públic que aquestes polítiques es repetiran. Com que nosaltres no estem vinculats al 155, podem dir moralment més vestits que d’altres que necessitem que tothom sàpiga que es van equivocar. Perquè ells ho han dit amb la boca petita. Igual que el PSC ha de reconèixer que Catalunya no té futur sense dret a decidir, ERC i el PDeCAT han de reconèixer que la unilateralitat ens ha portat a una derrota que pot ser històrica i que ara hem d’arreglar el que ells van malmetre.\nEl procés constituent del qual són partidaris, no equival a unilateralitat?\nNo té per què. Nosaltres tenim al programa una agenda constituent, que vol dir definir el país que volem i després el seu encaix respecte altres pobles. Vam cremar una comissió d’estudi de procés constituent per les presses polítiques i el curtterminisme de la CUP, especialment, i de JxSí. La CUP ha estat el partit que més ha cremat el concepte procés constituent a Catalunya. Quan parlo dels errors del procés, la DUI n’és un, però n’hi ha més: cremar el concepte procés constituent. La CUP parla de la Catalunya popular, però no la de Bellvitge, ni la de Nou Barris, barris obrers i populars on el procés no hi entra. És una anomalia política de primer odre tan preocupant com l’autoritarisme de l’Estat, perquè consolida una Catalunya dual. Aquest és el primer problema que tenim.\nERC també hi vol arribar, a aquests barris, tothom hi vol arribar.\nSí, hi vol arribar però com el conqueridor, dient-los quin és el camí i per convertir-los a la religió correcta; quan és al revés: hem d’anar a aquests barris a escoltar, no a dir-los quina és la veritat. Aquests barris són catalans, saben el que volen i la seva vida és molt dura. Sí, a la nit veuen Telecinco i no llegeixen premsa i possiblement a casa seva no tenen internet, però s’aixequen a les cinc del matí per anar a treballar o potser no tenen feina. Aquesta Catalunya hauria de palpitar pel procés, però al contrari, en alguns llocs han penjat la bandera borbònica al balcó perquè el que han rebut del procés són males impressions, se senten exclosos i maltractats perquè no se’ls inclou com a catalans. La seva identitat no la canviaran perquè algú vagi a aquell barri i els alliçoni. Jo parlo des de dins del procés, soc fill de Reus, on el procés és al centre. El que se’ls vol vendre amb la idea d’eixamplar la base de l’independentisme és un gravíssim error.


Reus actualitzarà el catàleg municipal d'arbres amb protecció especial\nL'Ajuntament lamenta que l'exemplar monumental del Pi de Bofarull s'estigui morint després de més de 300 anys\nImatge d'arxiu del Pi de Bofarull, a Reus AJUNTAMENT DE REUS\nDilluns, 22 Novembre 2021 19:28\nL'Ajuntament de Reus actualitzarà el catàleg d'arbres monumentals, notables i singulars, elaborat el 1999 i que disposa de 38 exemplars amb protecció especial. Dos d'ells tenen catalogació supramunicipal. Es tracta del Pi de Bofarull que està catalogat d'interès nacional per la Generalitat, i el Pi del Burgar que és d'interès comarcal. Dels 38, set estan ubicats en llocs públics i la resta en espais privats. A més, la ciutat disposa d'uns 300 arbres considerats exemplars per la seva edat i mida. A banda, l'alcalde Carles Pellicer ha explicat aquest dilluns que el Pi del Bofarull s'està morint després de més de 300 anys de vida. "És difícil dir quan li queda, dependrà de la climatologia i de com s'adapti a la cura", ha dit afligit el batlle.\nL'actualització del catàleg municipal permetrà eliminar els arbres que s'han mort i incorporar-ne de nous. El document inclourà exemplars d'interès per la seva edat, mida, la seva singularitat, per motius culturals o històrics o perquè són espècies poc habituals. L'ajuntament ha detallat que fan el manteniment i un estudi anual del seu estat dels set arbres que estan situats en l'espai públic. En canvi, els 31 restants, d'àmbit privat, el manteniment, diu, correspon als propietaris, tot i que la seva catalogació els preserva davant futures urbanitzacions.\nPi de Bofarull al final de la seva vida\nEl Pi de Bofarull va ser declarat arbre Monumental de Catalunya per la Generalitat l'any 1991. És de l'espècie pinus pinea, té una alçada de 20,5 m, un perímetre del tronc de 4,28 m i una amplada de la capçada de 21,4 m. Es creu que té entre 300 i 350 anys i des d'en fa 200 hi ha referències documentals en contes, il·lustracions i poemes. L'exemplar forma part del paisatge col·lectiu, de camí a l'aeroport, a l'antiga carretera de Tarragona.\nEls tècnics de Jardineria de l'Ajuntament de Reus, la Generalitat de Catalunya, i l'empresa pública Forestal Catalana, han certificat aquest octubre que el pi està arribant al final de la seva vida. Segons els experts, la calor d'aquest estiu ha intensificat la pèrdua de la seva vitalitat. Tot i això, se li aplicarà un tractament pal·liatiu amb una aportació de bioestimuladors. Si l'arbre respon bé es podria repetir el tractament la pròxima primavera.\nDe fet, des de 2008 s'hi han fet tractaments de descompactació i airejament del sòl, aportació de nutrients, tractaments biològics contra la processionària. El 2015 ja es va detectar una baixada de la vitalitat, i des de llavors, cada any s'hi ha fet una aportació de triturats d'esporga, aportació d'aigua per inundació a l'estiu, dos desbrossats anuals i tractaments contra la processionària.\nMés endavant, l'Ajuntament organitzarà una festa per replantar un exemplar nascut d'aquest pi. "El preservarem, no sabem quan serà, però continuarà el seu lloc com a mostra de patrimoni natural, com el Pi de les Tres Branques, volem ben viu el seu llegat", ha destacat Pellicer.


XAREL·10: Endevinalla 951\nE951.- Tinc el vestit verd, / la cara vermella / i domino el camp / amb el meu ull negre.\nTROBAREU LA SOLUCIÓ ALS COMENTARIS. FELICITATS A " Jomateixa "\nA veure si avui arribo a temps :D\nSuposo que ruella és equivalent a rosella, oi?\nPer cert, on deu ser la Roselles?\nEl caganer del pessebre\nJOMATEIXA: Arribes a temps i, a més, encertes l'endevinalla. Felicitats!! :-))\nXEXU: Sí, és la mateixa flor. De fet, té un gran varietat de denominacions en la nostra llengua. Et copio la llista que surt a la Viquipèdia: La rosella (Papaver rhoeas) és una planta anual ruderal de flors vermelles habitual en els camps cultivats. Aquesta planta rep diversos noms com pipiripip, peperepep, roella, gall, gallaret, gallgallaret, quiquiriquic, quicaraquic, quicaracoc, coquerecoc, badabadoc, ababol, babol(a), colet, lloca, paramà, entre altres. A Catalunya Sud (Ribera d'Ebre, Montsià, Priorat, Terres de l'Ebre, Terra Alta) rep el nom de ruella, escrit i pronunciat d'aquesta manera -i no roella-.. Déu n'hi do, no?.\nPONS: Fa temps que no treu el cap per aquí, és cert. També he vist que no actualitza el seu blog des de fa alguns mesos. Espero que només sigui una absència temporal.\nXAVIER: Una altra manera d'interpretar l'enunciat, la teva. ;-)


Alfonso Guerra compara el 9-N amb votar sobre la violència de gènere o sobre l'expulsió dels gitanos\nL'exvicepresident espanyol diu que l'estratègia del PSC "no condueix enlloc" i critica José Montilla\n2 min. Madrid 20/11/2014 11:40\nL'encara president de la comissió de pressupostos del Congrés dels Diputats, Alfonso Guerra, ha comparat aquest dijous novament la consulta del 9-N amb la violència de gènere i el racisme. Segons Guerra, votar sobre la independència de Catalunya és tan il·legal com fer-ho sobre "si els marits poden colpejar les seves dones" o "si expulsem els gitanos d'Espanya". "Això no es pot votar", ha dit. Guerra també ha assegurat que l'estratègia que segueix el PSC a Catalunya "no condueix enlloc" perquè "competir a la pista de l'altre sempre és perdre", i ha criticat la "ceguera" de l'expresident Montilla per haver donat suport a Mas en el cas que rebi la querella de la Fiscalia.\nGuerra ha fet aquestes manifestacions en el transcurs d'un esmorzar informatiu on ha assegurat que el PSC està "en una situació complicada" perquè a Catalunya "qui no es posa de perfil va molt malament". Segons ha afirmat, a Catalunya hi ha gent que no pot dir el que pensa per por de represàlies professionals i partits que no poden criticar lleis que van al Parlament per no passar per "anticatalans".\nAl PSC, ha dit, viuen en aquesta situació "terrible" en què "no volen estar a la posició de Convergència, però tampoc volen que els despertin de nit". Per aquest motiu ha afirmat que la formació de Miquel Iceta "s'ha d'encarar de forma seriosa" amb el que passa a Catalunya, perquè "o es canvia l'estratègia o es canvia el partit" que es presenta amb les sigles socialistes, és a dir, es presenta directament el PSOE.\nEn aquest marc ha criticat l'expresident de la Generalitat José Montilla per haver dit que estaria al costat d'Artur Mas si l'imputen pel 9-N."Aquest quin principi és? Si acusen Rajoy també estarà al costat de Rajoy perquè és el seu president?", ha preguntat abans d'assegurar que aquest comportament és de "ceguera".


Bara Junior Budapest Hongria - Ofertes d'hotels amb els MILLORS DESCOMPTES EN LÍNIA\nHegyalja street 34-36., 12. Hegyvidék, Budapest, Hongria, 1118 - Veure al mapa\nTé alguna pregunta per a Bara Junior?\nBarri 12. Hegyvidék 03. Óbuda 06. Terézváros 02. Rózsadomb 05. Centre Ciutat - Belváros 05. Centre Ciutat - Belváros\nMés informació sobre Bara Junior\nConvenientment situat a Budapest, Bara Junior és una base ideal des d'on explorar aquesta ciutat fantàstica. A 2.0 Km de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Per opcions de turisme i atraccions locals, no es necessita anar enfora ja que l'hotel gaudeix proximitat a NONPLUSZ, Ambaixada de Brasil, Ambaixada d'Angola.\nAprofiti's de la riquesa de serveis i avantatges d'aquest hotel de Budapest. Mentres estan allotjats en aquestes meravelloses instal.lacions, els clients poden gaudir de Zones públiques amb Wi-Fi, aparcament de cotxes, transport hotel/aeroport, restaurant, visites turístiques.\nL'ambient de Bara Junior es reflexa en cada habitació. televisió de pantalla plana, calefacció, escriptori, telèfon, aparell de televisió són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Bara Junior és la vostra destinació si buscau allotjament de qualitat a Budapest.\nPlease note that the parking fee is 10 Euros per day.\nComentaris d'Agoda (7)Comentaris de Booking.com (1404)\nUschi, Països Baixos


Adisto celebra la seua gala de Nadal | Periódic local L' Opinió de Torrent\nL'associació va fer lliurament dels premis de la marató fotogràfica que va organitzar el passat mes de novembre\nL'Associació ADISTO va celebrar aquest diumenge al matí la seua tradicional gala benèfica per a commemorar el Dia Internacional de les Persones amb Discapacitat. Una cita que va reunir, en el saló parroquial, a un gran nombre d'assistents, entre familiars, voluntaris i amics. Aprofitant la jornada es va fer lliurament dels premis de la I Marató Fotogràfic organitzat per l'associació el passat mes de novembre.\nBaix el lema “Tots som iguals però amb capacitats diferents”, l'acte va estar ple d'actuacions molt divertides i en les quals la música i el ball van estar presents de la mà del grup de percussió de ADISTO, Perfussió, que va interpretar dues peces musicals en companyia del professor Cristian Franch; i la participació del grup Kangoo Fitness. També va participar un grup de la Falla Cronista Vicent Beguer i Esteve, amb el monòleg “Els homes de les nostres vides”. El grup de teatre PATRACOLÀtambé va participar en l'espectacle realitzantHuman; una actuació de ball i expressió corporal, a més d'un tango, interpretat per Laura Bermell i Javier Fernández. I el grup de dansa Maisha Ballet Fusió va realitzar una actuació de mestissatge musical i de ball.\nI, com no podia ser d'una altra manera, el grup de mamàs noeles de ADISTO, van ballar la coreografia nadalenca de All i want for christmas is you. Els presentadors de la gala, Marina Sánchez, Amparo Sanz i Aitor Sánchez, van donar pas a José Bernal, president deADISTO i a l'alcalde Jesús Ros, que van dedicar unes paraules dirigides a tots els integrants de l'associació per “el seu treball, esforç i dedicació que des de l'associació es realitza”, va destacar Ros.\nSeguidament, es va fer lliurament dels premis de la Marató fotogràfica, que incloïen els reconeixements a la millor sèrie fotogràfica, així com a la millor fotografia. Van pujar a l'escenari per a fer lliurament dels guardons: Alfonso Díaz de ALDI ESPORT; Toni Gil d'Ocaña i Gil; IsmaelCasabán, director general de la Caixa Rural de Torrent, i els membres del jurat Beni Còrdova i Juan Miguel Esteve. Per a finalitzar l'acte, es va projectar un vídeo i els xics i xiques de ADISTOvan pujar a l'escenari, on van pronunciar un manifest, sota la veu de Mónica Ferrero, membre del grup de Autogestores.